jkorsvik/nowiki_second_scrape_merged huggingface dataset:
Manuel II Megas Komnenos

Manuel II Megas Komnenos (gresk: Μανουήλ Β Μέγας Κομνηνός) eller Manuel II av Trapezunt (Trebizond), født ca. 1324, død 1333, var keiser av Trapezunt-riket i åtte måneder i 1332. Han var den eneste mindreårige herskeren i riket. Manuel var sønn av keiser Andronikos III Megas Komnenos, som han etterfulgte som åtteåring i januar 1332.
Trapezunt-riket ble grunnlagt i 1204 i kjølvannet av at korsfarerne i Det fjerde korstog okkuperte Konstantinopel. En gren av den bysantinske keiserfamilien som etter hvert kalte seg «Megas Komnenos» flyktet til Georgia og med deres hjelp etablerte de sitt keiserrike på sydkysten av Svartehavet. Andre i keiserfamilien opprettet på omtrent samme tid Keiserriket Nikea som også hevdet å være den rette arvtakeren til Østromerriket.
Den viktigste primærkilden til Manuels regjeringstid, krøniken til den trapezuntiske historikeren Mikael Panaretos (ca. 1320-ca. 1390) har utelatt påfallende mange fakta om ham, tatt i betraktning at Manuel regjerte i Panaretos’ egen tid. Det foreligger ingen informasjon om hans mor som faktisk kunne ha opptrådt som Manuels regent mens han var mindreårig, og det er heller ingen opplysninger om landet virkelig ble styrt av regent. Alt Panaretos forteller om Manuels korte regjeringstid er at emiren av Chalybia, Bayram Beg, invaderte Trapezunt. Bayram Beg og hans Oghuz-tyrkere rykket helt fram til Maçka hvor de ble beseiret av Trapezunt-hæren 30. august 1332.Manuels far, Andronikos III, hadde drept sine to yngre brødre Georgios Azachoutlou og Mikael Achpougas da han overtok makten. Den tredje broren, Basileios Megas Komnenos, oppholdt seg hos sin onkel i Konstantinopel og unnslapp. Ifølge William Miller hadde Andronikos III sjokkert folket med sitt brutale styre og det dannet seg to rivaliserende fraksjoner. Den ene fraksjonen, det «bysantinske partiet», hadde støtte i hovedstaden, mens det andre partiet representerte det opprinnelige Pontos-aristokratiet som sto sterkere på landsbygda. Det bysantinske partiet inviterte Manuels gjenlevende onkel Basileios tilbake til Trapezunt for å overta styret. Basileios ankom Trapezunt 22. september 1332, og Manuel ble avsatt og fengslet etter å ha sittet med makten i åtte måneder. Flere av hans nærmeste medarbeidere ble henrettet, blant annet «megas doux» Lekes Tzatzintaion. Etter at andre av Manuels støttespillere forsøkte et opprør i februar 1333, ble Manuel selv henrettet av keiser Basileios.Henrettelsen av Manuel var enestående i Trapezunts historie, han var den eneste av fire keisere som ble henrettet etter avsettelsen, de tre andre nøyde man seg med å utvise. Det var også uvanlig å henrette mindreårige. Selv den hensynsløse keiser Mikael VIII Palaiologos nøyde seg med å blinde den avsatte og fengslede Johannes IV Laskaris som var omtrent på Manuels alder. Det at Andronikos III hadde drept sine to brødre kan ha påvirket Basileios til å beordre henrettelsen.


== Referanser ==


== Eksterne lenker ==
Vougiouklaki Penelope, Manuel II Grand Komnenos, Encyclopedia of the Hellenic World: Asia Minor
Marianne Hagen

Marianne Hagen (født 3. august 1966) er er konserndirektør for bærekraft, HMS og kommunikasjon i Aker Solutions og tidligere politiker (Høyre). Hun var statssekretær for utenriksminister Ine Eriksen Søreide i Erna Solbergs regjering. Hun har tidligere vært kommunikasjonssjef ved Det kongelige hoff.


== Biografi ==
Hagen er oppvokst på Skedsmokorset og ble valgt inn i kommunestyret i Skedsmo 1988–91. Samtidig overtok hun etter Jan Tore Sanner i 1988 som leder for Unge Akershus Høyre. Hun var også medlem i Akershus fylkesting fra 1991 til 2003, politisk sekretær for Akershus Høyre.
Fra 1997 til 2001 var hun vararepresentant til Stortinget.  Hun var næringspolitisk rådgiver i Norges Rederiforbund fra 2002 til 2004 og rådgiver for administrerende direktør fra 2004 til 2008.
I 2008 etterfulgte hun Astrid Versto som kommunikasjonssjef ved Det kongelige hoff i Oslo.
I november 2017 ble hun statssekretær i Utenriksdepartementet for utenriksminister Ine Eriksen Søreide.
I mars 2021 ble hun konserndirektør i Aker Solutions.
Hagen har hatt en rekke styreverv i norske selskaper, blant annet i Treasure ASA (2021 - ), Maritina Hansen Hospital (2002 -) nestleder i Sparebankstiftelsen DnBNor (2002-2008), styreleder i Dextra Musica (2005-2008), styremedlem i konsernstyret i Gjensidige Nor (1999-2002) og styremedlem i Akershus Energi og Akershus Kraft AS (1995-2003).


== Referanser ==


== Eksterne lenker ==
(en) Marianne Hagen – kategori av bilder, video eller lyd på Commons 
(no) Marianne Hagen hos Stortinget 
(no) Marianne Hagen hos Norsk senter for forskningsdata
For evig og altid

For evig og altid [sic] (amerikansk tittel: Lost--a Wife) er en amerikansk stumfilmkomedie fra 1925 regissert av William C. deMille. Filmen var basert på Clare Kummers skuespill Banco, som ble uroppført i New York City 20. september 1922. Det var i sin tur basert på franske Alfred Savoirs skuespill Banco!, som ble uroppført i Paris 2. februar 1922. I rollene ses blant andre Adolphe Menjou, Greta Nissen og Robert Agnew. Dette var Nissens første amerikanske film.
New York Times' anmelder skrev dette om Greta Nissens innsats i denne filmen:

Frøken Nissen gir en utrolig flott og sjarmerende rolletolkning av en fascinerende og handlekraftig ung brud som slåss mot å bli oversett av sin spillegale ektemann. Frøken Nissen er en skandinav med elegant, parisisk finesse.


== Rolleliste ==
Adolphe Menjou - Tony Hamilton
Greta Nissen - Charlotte Randolph
Robert Agnew - Dick
Edgar Norton - Baron Deliguaères
Mario Carillo - George
Genaro Spagnoli - Duke de Val
Eugenio de Liguoro - Louis
Henrietta Floyd - Mrs. Randolph
Toby Claude - Baronesse
Marcelle Corday - Julie


== Bevaringsstatus ==
Filmen regnes som tapt.


== Referanser ==


== Eksterne lenker ==
(en) For evig og altid på Internet Movie Database 
(en) For evig og altid på AllMovie
Cryptoheros nanoluteus

Cryptoheros nanoluteus er en art i gruppen Heroini.
Det er en dvergciklide som finnes i Mellom-Amerika.
Hannen kan bli i overkant av 10 cm lang, mens hunnen blir noe mindre.
Den er altetende og trives i vann som har nøytral pH eller er svakt alkalisk.


== Eksterne lenker ==
(en) Cryptoheros nanoluteus i Encyclopedia of Life 
(en) Cryptoheros nanoluteus i Global Biodiversity Information Facility 
(en) Amatitlania nanolutea - FishBase
Av dypest nød jeg rope må

«Av dypest nød jeg rope må» er en salme av Martin Luther. Den ble skrevet i 1523 og trykket i 1524 i Achtliederbuch basert på Salme 130 og hadde tittelen Aus tiefer Not schrei ich zu dir. Salmen har vært brukt i begravelser. Allerede i 1525 ble salmen brukt i begravelsen til Fredrik den vise i Wittenberg, og den ble også brukt i Luthers begravelse i 1546.

Salmen ble oversatt til dansk av Claus Mortensen Tøndebinder i 1528 og kom med i Thomissøns salmebok i 1569. Magnus Brostrup Landstad oversatte den til norsk i 1855 og tok den med i Landstads kirkesalmebog. Elias Blix oversatte den til nynorsk i 1890 med tittelen Or djupsens naud eg ropa må.


== Kilder ==
Artikkel av Lars Aanestad om salmen i Kristen sang og musikk bind 1 spalte 148-149
Det hvite helvete

Det hvite helvete  (tysk tittel: Die weiße Hölle vom Piz Palü) er en tysk stumfilm fra 1929 regissert av G. W. Pabst og Arnold Fanck.


== Handling ==
Dr. Johannes Krafft og hans brud Maria bruker sin bryllupsreise på fjellklatring i Bernina-Alpene i Sørøst-Sveits. Mens de klatrer på Piz Palü, advarer deres guide Christian om det farlige miljøet. Men paret bryr seg ikke om denne advarselen. Det kommer et voldsomt skred, tauet deres blir ødelagt, og Maria blir feid ned i en dyp grop på breen. Hans kone roper etter hjelp, men Krafft klarer ikke å få henne opp. Krafft tilbringer de neste årene alene på fjellet, og ser etter kroppen til sin tapte brud.
Fire år senere kommer et ungt par, Maria Maioni og hennes forlovede Hans Brandt til området, og forbereder seg på å klatre opp Piz Palü. Nylig forlovet og veldig forelsket, bosetter paret seg i en avsidesliggende hytte på fjellet. Vennen deres, Udet, bruker en liten fallskjerm for å levere en flaske champagne til paret. Når hun blar gjennom en logg-bok, legger Maria merke til en oppføring fra 6. oktober 1925 skrevet av Dr. Johannes Krafft. Oppføringen bemerker at Maria Krafft døde ved et uhell på Piz Palü-breen. Akkurat da ankommer Krafft hytta deres på en av sine ensomme utflukter. De serverer te til den ensomme mannen, og snart blir de tre kjent.

En lokal guide, Christian, ankommer og nevner en gruppe studenter fra Zürich som skal komme dagen etter for å klatre nordover. Forstyrret av nyhetene forbereder Krafft seg til å reise igjen på egen hånd. Neste morgen, når Krafft forbereder seg på å reise, tilbyr Hans seg å følge ham. Senere når Maria oppdager at Hans reiste sammen med Krafft, går hun på ski etter mennene, innhenter dem og insisterer på at hun burde være med. Til tross for sin kones forferdelige skjebne på fjellet, er Krafft motvillig enig. 
Når Hans krysser en vanskelig strekning, kommer et skred. Krafft klatrer ned, og redder ham. Maria bandasjer hans skadde hodebunn. Men de er nå fanget på den smale avsatsen uten mulighet til å komme seg videre. De finner en liten hule som gir dem ly i løpet av natten. I mellomtiden kommer Christian tilbake til hytta og oppdager Hans logg-oppføring. Bekymret for deres sikkerhet i stormen, reiser guiden etter dem, men får snart problemer på grunn av en snøstorm. Neste morgen, etter å ha fått høre om problemene, tar flygeren Ernst Udet av i flyet sitt for å se etter Krafft, Maria og Hans.


== Referanser ==


== Eksterne lenker ==
(en) Det hvite helvete på Internet Movie Database 
(da) Det hvite helvete i Danmark Nationale Filminstitut 
(fr) Det hvite helvete på Allociné 
(nl) Det hvite helvete på MovieMeter 
(en) Det hvite helvete på AllMovie
Cyclocephala fasciolata

Cyclocephala fasciolata er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 15 millimeter), bred, blank, svart hornbille med en oransje flekk på hver dekkvinge.  Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt fra Mexico i nord til Colombia i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala fasciolata Bates, 1887


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
[ Dynastidae du monde- nettside om arten]
(en) Cyclocephala fasciolata i Encyclopedia of Life 
(en) Cyclocephala fasciolata i Global Biodiversity Information Facility 
(en) Cyclocephala fasciolata hos NCBI 
Cyclocephala fasciolata – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala discicollis

Cyclocephala discicollis er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 12-13 millimeter), avlang, blank, svart hornbille med gulaktige dekkvinger. Pronotum er brunsvart med smalt gul sidekant, dekkvingene brungule med to brunsvarte lengdestriper, én foran ved "skuldrene" og én i midten bak. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt fra Mexico i nord til Guyana i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala discicollis Arrow, 1902


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
Bilder av arten
(en) Cyclocephala discicollis i Encyclopedia of Life 
(en) Cyclocephala discicollis i Global Biodiversity Information Facility 
(en) Cyclocephala discicollis hos NCBI 
Cyclocephala discicollis – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala carbonaria

Cyclocephala carbonaria er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 20-25 millimeter), avlang, blank, svart hornbille. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er nokså kraftig punktert. Dekkvingene har uregelmessige, opphøyde lengderibber.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt fra Mexico i nord til Bolivia i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala carbonaria Arrow, 1911


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
Bilder av arten
(en) Cyclocephala carbonaria i Encyclopedia of Life 
(en) Cyclocephala carbonaria i Global Biodiversity Information Facility 
(en) Cyclocephala carbonaria hos NCBI 
Cyclocephala carbonaria – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala rufovaria

Cyclocephala rufovaria er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 20-25 millimeter), bred, blank, brunrød hornbille med svarte tegninger og svarte bein. Hodet er svart, pronotum har to uregelmessige, svarte lengdestriper. Scutellum er brunrødt, dekkvingene har et uregelmessig, svart tverrbånd ved roten og ofte et tverrbånd noe bak midten. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt i Ecuador, Peru og Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala rufovaria Arrow, 1911


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
Bilde av arten
(en) Cyclocephala rufovaria i Encyclopedia of Life 
(en) Cyclocephala rufovaria i Global Biodiversity Information Facility 
Cyclocephala rufovaria – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala perforata

Cyclocephala perforata er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 15 millimeter), avlang, blank, brunlig hornbille. Hode, pronotum og bein er rødbrune, dekkvingene gulbrune. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er tett og kraftig punktert.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt i Guyana og Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala perforata Arrow, 1913


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
Bilder av arten
(en) Cyclocephala perforata i Encyclopedia of Life 
(en) Cyclocephala perforata i Global Biodiversity Information Facility 
Cyclocephala perforata – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala pugnax

Cyclocephala pugnax er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 15 millimeter), kraftig, blank, brunsvart hornbille med gulbrune dekkvinger. Hodet har en bred, nokså mye framstikkende snute. Beina er mørkt rødlige, dekkvingene gulbrune med smale, svarte tegninger. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er fint og spredt punktert.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt i Guyana, Surinam, Bolivia og Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala pugnax Arrow, 1914


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
(en) Cyclocephala pugnax i Encyclopedia of Life 
(en) Cyclocephala pugnax i Global Biodiversity Information Facility 
Cyclocephala pugnax – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala pasadenae

Cyclocephala pasadenae er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (12-14 millimeter), avlang, blank, rødbrun hornbille med mørkt hode. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er fint og tett punktert.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt i det sentrale og sørlige USA og i Mexico. Arten har også etablert seg på en golfbane på Hawaii.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala pasadenae (Casey, 1915)
Cyclocephala pasadenae mexica Martinez, 1969
Cyclocephala pasadenae pasadenae (Casey, 1915)


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
Nettside om arten
bugguide.net - bilder av arten
(en) Cyclocephala pasadenae i Encyclopedia of Life 
(en) Cyclocephala pasadenae i Global Biodiversity Information Facility 
(en) Cyclocephala pasadenae hos ITIS 
Cyclocephala pasadenae – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala jalapensis

Cyclocephala jalapensis er en bille som hører til gruppen hornbiller i familien skarabider (Scarabaeidae).


== Utseende ==
En middelsstor ( millimeter), bred, halvmatt, gulbrun hornbille med mørke bein og svarte tegninger. Hode og bein er brunsvarte, pronotum og dekkvinger har litt uregelmessige, svarte tegninger. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er middels fint og tett punktert.


== Levevis ==
Larvene er kjent bare for et fåtall av artene i slekten, disse lever i jorda og eter på gressrøtter. Arten lever mellom 1300 og 2000 meter over havet . De voksne eter på blomstene (kronblader og pollen) av en Magnolia-art, som de også pollinerer. De voksne billene er aktive i april-mai og kommer til lys om natten.


== Utbredelse ==
Arten er utbredt i Mexico (delstatene Hidalgo, Puebla og Veracruz).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala jalapensis Casey, 1915


== Referanser ==


== Kilder ==
Generic Guide to New World Scarab Beetles - Cyclocephala [2]


== Eksterne lenker ==
Dynastidae du monde- nettside om arten
(en) Cyclocephala jalapensis i Encyclopedia of Life 
(en) Cyclocephala jalapensis i Global Biodiversity Information Facility 
Cyclocephala jalapensis – detaljert informasjon på Wikispecies 
(en) Cyclocephala – kategori av bilder, video eller lyd på Commons